เครื่องบินกองทัพสหรัฐตกที่มิสซิสซิปปี คาดเสียชีวิต 16 ราย
เครื่องบินกองทัพสหรัฐตกที่มิสซิสซิปปี คาดเสียชีวิต 16 ราย
11 ก.ค. 2560

สำนักข่าวเอเอฟพี รายงานว่า เครื่องบินของกองทัพสหรัฐประสบเหตุตกที่รัฐมิสซิสซิปปี สหรัฐอเมริกา เมื่อวันที่ 10 ก.ค. ที่ผ่านมา ส่งผลให้มีผู้เสียชีวิตอย่างน้อย 5 ราย โดยเครื่องบินลำดังกล่าวเป็นเครื่องบินเติมเชื้อเพลิง ซี -130 ของนาวิกโยธินสหรัฐ ที่ประสบเหตุตกที่ซันฟลาวเวอร์-เลฟลอร์-เลฟลอร์ เคาน์ตี้
อย่างไรก็ตาม เว็บไซต์ WWW.clarionledger.com รายงานว่า เครื่องบินของกองทัพสหรัฐลำหนึ่งได้ตกลงที่ไร่ถั่วเหลืองแห่งหนึ่ง ที่เลฟเลอร์ เคาน์ตี ทำให้มีผู้เสียชีวิตอย่างน้อย 16 ราย โดยรีกกี้ แบงส์ นายอำเภอของเลฟลอร์ เคาน์ตี เปิดเผยว่า ผู้เสียชีวิตส่วนใหญ่เป็นนาวิโยธิน แต่ไม่สามารถยืนยันได้ว่ามีพลเรือนอยู่บนเครื่องบินลำดังกล่าวด้วยหรือไม่